Storvatnet (Sør-Varanger)

Storvatnet (nordsamisk: Fálleveaijávri, historisk også skrevet Fallevæjjavri) er en innsjø i Sør-Varanger kommune i Finnmark. Den har utløp mot vest til Tårnelva.

Tidligere var Storvatnet regulert og de nederste 76 meter av fallet i elva ble utnyttet i Tårnet kraftverk. Et dambrudd i 1979 førte til store terrengskader i dalen nedenfor Storvatnet, som senket seg til et nytt naturlig nivå, 3-4 meter over opprinnelig vannivå, og 3-4 meter under magasinets høyeste regulerte vannstand. Etter dambruddet ble kraftverket nedlagt og terrenget nedenfor det tidligere damstedet er restaurert. Det ble i 1984 og 1989 gjennomført studier av hvordan vegetasjonen reetablerer seg på de tørrlagte strendene i den tidligere reguleringssonen rundt Storvatnet. Dette var første gang en slik undersøkelse ble gjort i Norge.

 Referanser 

Kategori:Innsjøer i Sør-Varanger
Kategori:Tårnelvvassdraget